# Dugovics Titusz

### A Wikipédiából, a szabad lexikonból.

Dugovics Titusz (Sárkút, ? - Nándorfehérvár, 1456. július 21.) katona, hősi várvédő

Wagner Sándor: Dugovics Titusz önfeláldozása

Hunyadi János harcosa. Részt vett a várnai csatában. 1456-ban a nándorfehérvári csatában lelte halálát, s ennek a csatának köszönheti hírnevét is. Mivel másképpen nem tudta megakadályozni a török zászló kitűzését a várfokra, a török zászlótartó katonát magával rántva hősi halált halt.

Ezt a hőstettét több költemény és festmény is megörökítette. A legismertebb kép Wagner Sándor festőművész 1853-ben alkotott műve, mely a Magyar Nemzeti Galériában látható.

Érdekesség, hogy míg számunkra teljesen ismeretlen az a török katona, akit Dugovics magával ránt a mélybe, Törökországban a mi Dugovicsunk maradt névtelen személy, s a török katona nemzeti hős. A törökök úgy tartják, nem Dugovics rántotta mélybe a támadó katonát, hanem a török hős áldozta fel magát - és a számukra névtelen magyar védőt.

Dugovics Bertalan, Dugovics Titusz fia 1459-ben Pozsony vármegyében birtokot kapott Mátyás királytól apja hőstettéért.

Dugovicsnak a legnagyobb kultusza a Vas megyei Nagysimonyi községben van, ott ugyanis a mai napig tartják, hogy Titusz az ő falujuk szülötte. Ezt ugyan történelmi források cáfolják, de a nagysimonyiak kőkeresztet állítottak emlékére, s az általános iskola is róla van elnevezve.

A lap eredeti címe "http://hu.wikipedia.org../../../d/u/g/Dugovics_Titusz_acfc.html"

Kategória: Magyar hadvezérek, katonák

##### Views

- Szócikk
- Vitalap
- Aktuális változat

##### Keresés